Könyvtári adatvédelmi szabályzat

Az adatkezelés célja: a könyvtár és a könyvtári rendszer szolgáltatásainak igénybevételéhez való hozzáférés.
Az adatok fajtája és kezelése: 1997. évi CXL. tv. 57. § (1) értelmében a könyvtárhasználónak a beiratkozáskor a következő személyes adatait kell közölnie és igazolnia: 
•	név,
•	anyja neve, 
•	születési helye és ideje, 
•	lakcíme, 
•	személyi igazolványának vagy útlevelének száma.
Megadható: foglalkozás, munkahely, telefon, e-mail cím (ügyfélkapcsolati okokból) valamint diák-, pedagógus-, nyugdíjas igazolvány száma (kedvezmények igénybevevői esetén).

A könyvtár a személyes adatok védelméről az erre vonatkozó jogszabályok szerint köteles gondoskodni.

Érintettek köre: A Krúdy Gyula Városi Könyvtár szolgáltatásait igénybe vevők.

Az adatok forrása: a könyvtárhasználó által bemutatott személyi igazolvány vagy útlevél.

A továbbított adatok fajtája, címzettje és a továbbítás jogalapja: –

Az egyes adatfajták törlési határideje:
A könyvtári tagság inaktívvá válása utáni év decembere.

Az adatkezelő, illetve az adatfeldolgozó neve, címe (székhelye), a tényleges adatkezelés, illetve az adatfeldolgozás helye és az adatfeldolgozónak az adatkezeléssel összefüggő tevékenysége.

Név: Szindbád Kht. – Krúdy Gyula Városi Könyvtár
Székhely: 8100 Várpalota, Thury-vár, Hunyadi Mátyás tér 1.
Telephely: 8100 Várpalota, Szent István 28.
Cégjegyzékszám: 19-14500037
Cégbejegyzés: Veszprém Megyei  Bíróság mint Cégbíróság 
Adószám: 20780302-2-19
Adatvédelmi felelős: Volekné Temesi Zsuzsanna
Telefon: 88/592-060
Elektronikus levélcím: volekne@iif.hu

A Szindbád Kht. – Krúdy Gyula Városi Könyvtárban végzett adatfeldolgozási feladatok: 
•	a könyvtárhasználók adatbázisának karbantartása,
•	a szerverek és az adatbázisok karbantartása, könyvtárhasználókból célcsoportok készítése, hírlevelek kiküldése,
•	elektronikus és papíralapú regisztrációs kérelmek számítógépes feldolgozása,
•	könyvtártagsági kártyák elkészítése, aktiválása, esetleg postázása.

Adatvédelmi nyilatkozat a www.krudylib.hu website-on

A www.krudylib.hu honlap/website Felhasználói az adataik megadásával felhatalmazzák a Szindbád Kulturális és Szolgáltató Kht.-t (továbbiakban Kiadót) a személyes adataik jelen Nyilatkozat szerint történő felhasználására. Tájékoztatjuk Felhasználóinkat, hogy az adatszolgáltatás minden esetben önkéntes. A Kiadó a tudtára jutott személyes adatokat harmadik félnek nem adja át. A honlap egyes részeinek letöltésekor automatikusan kisméretű adatfájlt, ún. "sütit" ("cookie") helyezhetünk el Felhasználóink számítógépén. A "süti" egy kis adatfájl, amelyet a webhely küld és tárol a Felhasználóink számítógépének merevlemezén. Ez bizonyos esetekben személyes adatokat tartalmazhat. A Felhasználóink letilthatják a sütit, amelynek pontos módjáról a Felhasználó által használt böngésző útmutatójából tájékozódhatnak.

Működés
Honlapunkat úgy alakítottuk ki, hogy azt személyes adatai megadása nélkül érhesse el minden Felhasználó, de a honlap használatakor a Felhasználó számítógépének egyes paramétereiről, (pl. IP-cím, a használt operációs rendszer és böngésző típusa) automatikusan rögzített naplófile készül. Az adatok kizárólag statisztikai célokat szolgálnak, a Kiadó kizárólag anonim látogatottsági statisztika készítése és a portál fejlesztése érdekében használja fel őket. 
A rögzített adatokról aggregált formában a következő oldalon látható statisztikák készülnek: http://www.krudylib.hu/cgi-bin/awstats.pl
Az IP-cím és a naplófile egyes esetekben személyes adatnak minősülhet.
Ezen adatokat a Felhasználóink által megadott egyéb adatokkal semmilyen formában nem kapcsoljuk össze.

Adatbiztonsági intézkedések
A webszerver fizikailag védett helyen található, fizikai és szoftveres védelme a Kiadó és a szervert üzemeltető vállalkozó között megkötött szerződésben rögzítetteknek megfelelően történik. A megjelölt adatokhoz kizárólag a kijelölt rendszergazdák férhetnek hozzá.

Regisztráció
Egyes szolgáltatásaink igénybevételéhez Felhasználóinknak regisztrációs kérdőívet kell kitölteniük. A regisztráció során keletkező információkat a legnagyobb körültekintéssel, szigorúan bizalmasan kezeljük, így azokhoz illetéktelenek nem férhetnek hozzá. Az információk megadására kizárólag azért kérjük Felhasználóinkat, hogy statisztikai adatokat nyerjünk róluk. Segítségükkel szolgáltatásainkat a Felhasználóink érdeklődésének megfelelően fejleszthetjük tovább. Egyes információkat statisztikai formában nyilvánosságra hozhatunk annak érdekében, hogy szolgáltatásaink működéséről tájékoztassuk az érdeklődőket.

Az adatkezelés célja
A fent megjelölt adatok felvételének célja egyrészt látogatottsági statisztikák készítése, másrészt biztonsági célokat is szolgál (a Felhasználók jogosultságainak azonosítása). A Kiadó a megjelölt céloktól eltérő célra a személyes adatokat nem használja fel és harmadik félnek nem adja ki. Az adatkezelés jogalapja az érintettek önkéntes hozzájárulása. Személyes adataik kezeléséről a Felhasználóink tájékoztatást kérhetnek. A Kiadó kérésre tájékoztatást ad az érintettnek az általa kezelt adatairól.

Elérhetőségi adatok kezelése
A Felhasználóink elérésére alkalmas adatait (például e-mail címeket, chat azonosítókat, telefonszámokat, címeket, stb.) kizárólag a Felhasználónk által előzetesen jóváhagyott célra vesszük igénybe, azokat a Felhasználónk előzetes írásbeli engedélye nélkül (a törvényben előírt kivételektől eltekintve) harmadik fél részére semmilyen körülmények között nem adjuk át. Amennyiben szolgáltatás-kínálatunk bővítése ezt szükségessé teszi, egyes esetekben tájékoztató anyagokat küldünk Felhasználóinknak. 
A Felhasználóink fizikai elérésére alkalmas adatait (telefonszám, cím, stb.) kizárólag a regisztráció során gyűjtünk, azonban a Felhasználóinknak lehetősége van az adatok megadása során nyilatkozni arról, hogy ezek publikussá tehetőek-e. 

Nyilvános kommunikációs lehetőségek
A szolgáltatásaink részét képező nyilvános kommunikációs csatornákat (Fórum, Blog) minden Felhasználónk saját felelősségére veszi igénybe. A különböző hozzászólások szerzői joga az adott Felhasználót illeti, ugyanakkor a Kiadó jogosult azokból korlátozás nélkül idézni, illetve azokat sokszorosítani. A hozzászólások harmadik fél által csak személyes használatra nyomtathatók, tölthetőek le, illetve terjeszthetők, és kizárólag a Kiadó írásbeli hozzájárulásával lehet őket felhasználni.
 
A rendelkezésünkre bocsátott személyes adatok törléséről az adatok tulajdonosának írásban (e-mail) kell rendelkeznie az oldal üzemeltetője felé.

Oldalaink tartalmazhatnak olyan ugróhivatkozásokat (link), amelyek más szolgáltatók oldalaira vezetnek. Ezen szolgáltatók adat- és információvédelmi gyakorlatáért felelősséget nem vállalunk.
 
-----------------------------------------------------------------------------------------------------------------
 
Adatok és információk
A www.krudylib.hu domainnév, valamint a "krudylib.hu" név szerzői jogi védelmet élvez, felhasználása -- a hivatkozás kivételével -- kizárólag a Szindbád Kulturális és Szolgáltató Kht. előzetes és kifejezett írásos hozzájárulásával lehetséges.
A www.krudylib.hu honlap/website bármely szolgáltatásának igénybevételével, az oldalak megtekintésével a Felhasználó az alábbiakat automatikusan elfogadja: 
a portálon megjelenített adatok és információk szerzői jogi védelem alatt állnak és a Kiadó tulajdonát képezi. A jogosulatlan felhasználás büntető- és polgári jogi következményeket vonhat maga után. A Kiadó követelheti a jogsértés abbahagyását és kárának megtérítését. A Kiadó fenntart minden, az itt található tartalom bárminemű másolására, terjesztésére vonatkozó jogot. 
A Kiadó írásos hozzájárulása nélkül tilos a honlap/website tartalmának vagy egy részének (szöveg, grafika, fotó, audio- vagy videoanyag, adatszerkezet, struktúra, eljárás, program stb.) feldolgozása és újrakiadása vagy értékesítése. 
A honlap megtekintése díjmentes, saját használatra egyes részei számítógépre lementhetők, vagy kinyomtathatók, de a honlapon található adatok és információk utánközlése kizárólag a Kiadó külön írásos engedélyével lehetséges.

A honlap részeinek letöltési mértéke nem veszélyeztetheti a weboldal működését. Amennyiben ilyen jelenség tapasztalható, az adott IP cím felé minden adatforgalom lezárható, illetve jogi eljárás indítható a szolgáltatás veszélyeztetése miatt. 

A „Fórum" és a „Blog" rovatba beírt hozzászólások rendelkezési jogáról a hozzászóló Felhasználó automatikusan lemond, így azok a Kiadó által szabadon felhasználhatók, újraközölhetők a hozzászólás beírójának külön engedélye nélkül is.

Felelősség
A www.krudylib.hu honlap üzemeltetése során a Kiadó igyekszik a lehető legpontosabb információkat szolgáltatni. Az információk esetleges félreértéséből, vagy a helytelen következtetések levonásából eredő esetleges károkért a Kiadó nem vállalja a felelősséget. A Kiadó a forrás segítségével közölt cikkeket változtatás nélkül adja közre, ezért a cikkek szereplőivel nem azonosul és a cikkek mondanivalója nem a Kiadó véleményét tükrözi.
A honlapon megjelenő hirdetések tartalmáért a Kiadó nem vállal felelősséget. A Kiadó igyekszik körültekintően eljárni a hirdetésekkel kapcsolatban, de az azokon vállalt akciós ajánlatok, árak és egyéb információk valódiságáért kizárólag a hirdető alany felel.

A „Fórum" és „Blog" menüpontok alatti szolgáltatás oldalain megjelenő szövegek, valamint a kapcsolódó hozzászólások (amelyek a Felhasználóktól származnak) tartalmát a Kiadó rendszeresen ellenőrzi, és szükség esetén a lentebb leírtak alapján kezeli. A www.krudylib.hu honlap ezekkel a szolgáltatásokkal az információ és az eszmecsere szabad áramlásának ad teret, viszont az ott megjelenő információkkal nem feltétlenül ért egyet. 
A honlap üzemeltetése során a Kiadó igyekszik a „Fórum" és „Blog" menüpontok alatt esetlegesen megjelenő jogot, törvényt, becsületet sértő hozzászólásokat részlegesen vagy teljes terjedelmükben törölni, amennyiben az alábbi esetek fennállnak: rágalmazás, becsületsértés, kegyeletsértés, közösség elleni izgatás (nemzeti, faji, etnikai, vallási vagy egyéb csoportok ellen), nemzeti jelkép megsértése, rémhírterjesztés vagy pánikkeltés, közveszéllyel fenyegetés, személyi jogok, jó hírnév megsértése, a Kiadó ill. a www.krudylib.hu honlap üzleti érdekeinek megsértése.

Tilos ezen kívül a hozzászólásokban direkt kereskedelmi reklámot, vagy arra sugalló információt megjelentetni, illetve a Kiadó ill. a www.krudylib.hu honlap üzleti érdekeit megsérteni. 

A fenti elvekkel ütköző hozzászólásokat a Kiadó saját észlelés, vagy bejelentés után a lehető legrövidebb időn belül megvizsgálja, és szükség esetén részben vagy teljes egészében törli. Kirívó vagy megismétlődő esetben az érintett Felhasználó(k) kitiltása is alkalmazható a Fórum rendjének fenntartása érdekében. 

A Kiadó megfelelő technikai megoldásokkal védi a honlap regisztrált Felhasználóinak a honlapon megjelenő személyes adatait (név, e-mail cím, avatar kép, elérhetőségi adatok stb.), de az ilyen mások által is megtekinthető adatok esetleges rosszindulatú felhasználásáért nem vállalja a felelősséget.

Korlátozások
A honlap használatából vagy elérhetetlenségéből, használhatatlanságából eredő bármilyen kár megtérítését a Kiadó kizárja. Az elektronikus formában továbbított üzenetek megsemmisülése, késedelmes megérkezése, egyéb hibája miatt beálló károk tekintetében a Kiadó minden kártérítési felelősséget kizár. 
A honlapon található külső hivatkozások általi tartalom nem áll a Kiadó befolyása alatt, ezért ezekért a tartalmakért a Kiadó felelősséggel nem tartozik. 

A Kiadó fenntartja a jogot a weboldal tartalmának és jelen nyilatkozatnak előzetes értesítés nélkül történő megváltoztatására.
Várpalota, 2009. március 1.